Diari Oficial de la Generalitat Valenciana


Sumari del DOGV 8478, del 04-02-2019 (2019/701)

Aprovació de projectes relacionats amb la retaxació de càrregues del sector SI-1-Carrases.
------------------------------------------------------------------------------------------

### Dades del document

Número de DOGV
:   8478

Data del DOGV
:   04-02-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/701


Data del document
:   15-01-2019

Organisme emissor
:   Ajuntament de Llíria

Tipus de document
:   Anunci

Descriptors 

:   * Llíria
    * administració local
    * pla d'urbanisme

Aprovació de projectes relacionats amb la retaxació de càrregues del sector SI-1-Carrases. [2019/701]  
El Ple municipal, en sessió de 20 de desembre de 2018, va adoptar el següent acord, la part resolutiva del qual es transcriu, en l'expedient de resolució d'al·legacions, aprovació de projectes tècnics i retaxació de càrregues del sector SI-1-Carrases-1, de sòl urbanitzable industrial:  
  
«Primer. Estimar o desestimar totalment o parcialment les al·legacions presentades, d'acord amb les consideracions que respecte de cada una d'elles es contenen en l'annex I d'aquest acord.  
Segon. Aprovar els projectes següents:  
Projecte de subestació transformadora elèctrica i de repartiment Carrases (STR-Carrases). Mitjançant una resolució de data 25 de juliol de 2013, del cap del Servei Territorial d'Energia, es va concedir l'autorització administrativa d'aquesta instal·lació elèctrica i es va aprovar el projecte d'execució corresponent (exp. ref. ATASCT/2012/62/46), publicada en el Diari Oficial de la Generalitat Valenciana de 30 de setembre de 2013.  
Projecte d'instal·lació elèctrica de LAT a 66 kV doble circuit, E/S STR Carrases L/ Llíria-La Pea, aprovat per la Resolució de data 25 de juliol de 2013, del cap del Servei Territorial d'Energia, que concedeix autorització administrativa per a la seua execució (exp. ref. ATLINE/2012/103/46).  
Projecte de línia mixta d'AT a 20kV 47-AL1/8-ST1A (LA-56) / HEPRZ1-240 amb origen en suport a instal·lar O-0283-49Y en la LAAT 20 kV, circuit simple, LA-56 denominada L2-Casinos de la ST de Llíria, fins a CTR1 Pol. Carrases. Aquest projecte té l'autorització dels serveis territorials d'Energia de la conselleria competent en la matèria (exp. ref. ATLINE/2017/218/46), de data 18 de maig de 2018.  
Projecte de línia subterrània d'AT a 20kV HEPRZ1-400 de doble circuit amb origen en cel·les de línia de nova STR Carrases i fi en cel·les de línia en CTR1 PAI Carrases. D'aquest projecte no consta encara l'autorització pels serveis territorials d'Energia de la conselleria competent en la matèria, per la qual cosa la seua aprovació queda condicionada que es tramite i obtinga per l'urbanitzador de la UE-B abans de l'inici de les obres.   
Projecte d'infraestructura exterior d'abastiment d'aigua potable a SI.1-Fase 2: canalització des de pou de Sant Vicent fins al polígon industrial Carrases.   
Projecte d'infraestructura exterior d'abastiment d'aigua potable a SI.1-Fase 3: depòsit en corral de Mossén i conduccions fins al pou de Sant Vicent.  
S'hauran d'esmenar en execució d'obra les deficiències menors assenyalades en els informes de FCC Aqualia de data 14 de març de 2017.  
Respecte de la part elèctrica dels projectes d'abastiment d'aigua potable assenyalats, fases 2 i 3, que es concreten en projectes elèctrics específics, queden subjectes a aquestes condicions:  
1. Instal·lació elèctrica interior en BT (400/230v), fase II.  
2. LAAT de 20 kV 47-AL1/8 (Fase II).  
3. LMxAT a 20 kV particular (Fase II).  
4. CT d'abonat prefabricat de formigó amb potència de 160 kVA (fase II).  
5. LSBT de 730 ml des de la parcel·la del pou fins al depòsit (fase III).  
No consta l'autorització pels serveis territorials d'Energia de la conselleria competent, que haurà de tramitar-se i obtindre's per l'urbanitzador de la UE-B abans de l'inici de les obres.  
Les modificacions que si és el cas calguera introduir en els projectes a què es referix aquest punt resolutiu segon, i sempre que no impliquen augment de càrregues, se sotmetran a l'aprovació de la Junta de Govern Local, en la qual es delega.  
Tercer. Modificar l'acord del Ple municipal de 4 de juny de 2002, aprovatori del Pla director d'abastiment d'aigua potable, i el mateix pla director, en el sentit que:  
A) S'incorporen al pla director, com a condicions tècniques de l'abastiment exterior d'aigua potable del sector SI-1-Carrases-1, de sòl urbanitzable industrial, les següents:  
1) La compra de la parcel·la de 7.210 m² per a depòsit regulador d'aigua (part de la parcel·la 73 del polígon 77 del Cadastre de rústica), d'acord amb l'acord de la Junta de Govern Local de data 25 de febrer de 2016, pel preu de 60.000,00 euros.  
2) La compra de la captació d'aigua número 2 (pou) i parcel·la on s'ubica (part de la parcel·la 99 del polígon 177 del Cadastre de rústica), destinada al dit abastiment, d'acord amb l'acord de la Junta de Govern Local de data 12 de maig de 2016, pel preu de 225.000,00 euros.  
  
3) La concessió a l'Ajuntament de Llíria de l'aprofitament d'aigües subterrànies amb un volum de 524.000 m3/any i destinació a ús industrial, per resolució de la presidenta de la Confederació Hidrogràfica del Xúquer dictada el 15 de setembre de 2016 (expedient núm. 3593/2010; 2010CP0135).  
4) El projecte de conducció d'aigua entre el pou Rambla i el sector SI-1-Carrases, de sòl urbanitzable industrial, aprovat per la Junta de Govern Local el 27 de gener de 2010.  
5) El projecte d'infraestructura exterior d'abastiment d'aigua potable a SI.1-Fase 2: canalització des de pou de Sant Vicent fins al polígon industrial Carrases.  
6) El projecte d'infraestructura exterior d'abastiment d'aigua potable a SI.1-Fase 3: depòsit en corral de Mossén i conduccions fins al pou de Sant Vicent.  
B) Aquestes infraestructures són a càrrec exclusiu dels propietaris de parcel·les edificables del mencionat sector SI-1-Carrases-1, atés que es tracta d'un sector no previst, de nova creació pel Pla general d'ordenació urbana de Llíria de 2003 i el seu Text refós de 10 d'abril de 2006, per a satisfer les demandes de nous abastiments, serveis i infraestructures que genera, atés que les parcel·les assenyalades són les directament beneficiàries, tenint l'Ajuntament una concessió d'aprofitament d'aigües subterrànies d'ús industrial específica per a aquest sector.  
  
Quart. Aprovar definitivament la proposta de retaxació de càrregues formulada per Llíria Actuacions Integrals, SL, agent urbanitzador de la UE-B del sector SI-1-Carrases, de sòl urbanitzable industrial, presentada el 13 de febrer de 2017 (registre d'entrada número 2013), amb les modificacions derivades dels informes emesos en l'expedient, així com de l'estimació parcial d'al·legacions, en els termes dels fets X i XI anteriors, i per la quantia següent.  
  
Connexió exterior elèctrica  
Import de la retaxació: 2.101.043,15 ?, més IVA.  
  
Connexió exterior d'aigua potable  
Import de la retaxació: 1.952.767,66 ?, més IVA (\*)  
(Aquest import serà a la baixa per la licitació de les obres de les fases 2 i 3).  
  
Total 4.053.810,81 ?, més IVA (\*)  
  
Queda supeditada en els seus efectes al compliment de les condicions establides en la motivació d'aquest acord, i a més a les següents:  
  
1) Es requerix a Llíria Actuacions Integrals, SL, perquè, en el termini de deu dies hàbils, present en l'Ajuntament el Text refós de la retaxació de càrregues ajustat a les quantitats aprovades en aquest acord, en el que es repartisquen les noves càrregues entre totes les parcel·les de les unitats d'execució A i B del sector, d'acord amb els seus respectius percentatges de participació en les càrregues, dels que té coneixement l'urbanitzador. Previs els informes que procedisquen, se sotmetrà la Junta de Govern Local per a la seua conformitat i fer complir el punt resolutiu nové.  
2) L'import de retaxació corresponent a la connexió exterior d'aigua potable té caràcter de màxim i no definitiu, atés que està supeditat en la seua quantia i eficàcia a la prèvia licitació, adjudicació i execució de les obres de les fases 2 i 3 i a l'aportació per l'urbanitzador de les certificacions d'obra relatives a la fase 1a, de manera que, de conformitat amb l'acord del Ple municipal de 18 de juny de 2006, «només es podrà repercutir per aqueix concepte als propietaris afectats l'import real que finalment resulte, prèvia la seua aprovació per l'Ajuntament».  
  
Correspondrà a la Junta de Govern Local l'aprovació de les condicions de licitació i la conformitat a l'adjudicació de tals obres.  
  
3) Les quantitats que deriven de la retaxació per les infraestructures exteriors d'alimentació elèctrica i d'abastiment d'aigua potable, no podran imputar-se a la segona retaxació de càrregues sense que abans s'hagen imputat als respectius romanents de les càrregues urbanístiques ja aprovades en els Programes de l'any 2006.  
4) Abans de liquidar quotes urbanístiques per les fites corresponents al 90 % restant de la fase 2 de la connexió elèctrica exterior, s'haurà d'aportar per l'urbanitzador el pressupost del projecte oficial per a comprovar que la quantitat a repercutir al sector SI-1-Carrases-1 de Llíria, s'ajusta a la prevista en l'addenda al conveni firmada per l'urbanitzador amb Iberdrola el 24 d'octubre de 2016.  
5) Quant als pagaments realitzats a Iberdrola per les quotes d'urbanització número 28, 29 i 30, s'han considerat per aquesta a compte de l'import total de les connexions exteriors elèctriques. Com en aqueixes quotes es van afegir els percentatges del 6 % d'honoraris tècnics i el 4 % de despeses de gestió, cal deduir-los del que calia abonar a Iberdrola, per la qual cosa s'hauran de descomptar en la primera quota que es gire després de l'aprovació de la retaxació, presentant el desglossament detallat del que correspon descomptar a cada parcel·la.  
Cinqué. Aprovar la pròrroga del Programa d'actuació integrada per gestió indirecta de la UE-B, aprovat el 18 de maig de 2006, pel temps necessari per a executar en termini cada una de les obres de connexió exterior a què es refereix la retaxació i els projectes tècnics abans mencionats, d'acord amb el que s'estableix respecte d'això en la motivació del present acord:  
- Projectes de connexió elèctrica exterior  
Fase 1: 18 mesos comptats a partir de l'obtenció dels permisos.  
Fase 2: 30 mesos comptats a partir del pagament de la primera fita d'aquesta fase.  
  
- Projectes de connexió exterior d'abastiment d'aigua potable  
Fase 2: 5 mesos, segons el projecte, a comptar de l'inici de les obres.  
Fase 3: 8 mesos, segons el projecte, a comptar de l'inici de les obres.  
  
Es poden executar simultàniament. Els dits terminis es podran ampliar per la Junta de Govern Local pel termini que legalment procedisca motivat per incidències en l'execució de les obres no imputables a l'urbanitzador.  
Així mateix, s'aprova la modificació de les condicions de connexió exterior d'aigua potable i alimentació elèctrica del sector previstes, per a la UE-B, en el Programa d'actuació integrada aprovat el 18 de maig de 2006 i en el conveni urbanístic de data 11 d'agost de 2006; i per a la UEA, en el Programa d'actuació integrada aprovat el 18 de maig de 2006 i en el conveni urbanístic de data 14 de març de 2007, per les resultants d'aquest expedient de retaxació de càrregues.  
  
El que estableix aquest acord es plasmarà en la modificació del mencionat conveni urbanístic de data 11 d'agost de 2006.  
Sisé. Requerir a Llíria Actuacions Integrals, SL, perquè deposite en la Tresoreria municipal un aval per import de 265.852,72 euros, que serà un aval bancari solidari, amb renúncia al benefici d'excussió, de vigència indefinida, i executable al primer requeriment municipal, com el que es va exigir en l'acord plenari aprovatori del Programa adoptat en data 18 de maig de 2006, i que haurà de ser ingressat per l'agent urbanitzador en el termini de quinze dies hàbils des de la notificació d'aquest acord.  
[?]»  
  
Cosa que es publica d'acord amb els articles 152, 155.1 i concordants de la Llei 16/2005, de 30 de desembre, urbanística valenciana, i específicament, quant a la retaxació de càrregues, a l'article 392.2 del Reglament d'ordenació i gestió territorial i urbanística valencià, aprovat pel Decret 67/2006, de 19 de maig, del Consell; així com de conformitat amb les altres normes d'aplicació.  
  
Contra l'acord esmentat, que posa fi a la via administrativa, podrà interposar-se potestativament, en el termini d'un mes, un recurs de reposició davant del mateix òrgan que el va dictar (art. 123 i 124 de la Llei 39/2015, d'1 d'octubre, del procediment administratiu comú de les administracions públiques), o bé interposar directament un recurs contenciós administratiu en el termini de dos mesos davant del Jutjat Contenciós Administratiu de València (art. 46.1 i 3 de la Llei 29/1998, reguladora de la Jurisdicció Contenciosa Administrativa), a comptar en ambdós casos a partir de l'endemà a aquell en què tinga lloc l'última publicació d'aquest anunci en el Butlletí Oficial de la Província de València o en el Diari Oficial de la Generalitat Valenciana, sense perjudici que els interessats puguen exercitar qualsevol altre recurs que estimen procedent.  
  
Llíria, 15 de gener de 2019.- La regidora delegada d'Ordenació i Gestió Urbanística: Consuelo Morató Moreno.